Source: http://eisionline.org/index.php/sk/?start=40
Timestamp: 2017-02-22 12:59:36+00:00
Document Index: 3461075

Matched Legal Cases: ['súd ', 'súd ', 'súd ', '§ 81', '§ 39', 'Súd ', 'súd ']

HomeProjektyOchrana súkromiaZodpovednosť na InterneteOchrana spotrebiteľaSúdy a občianska spoločnosťObčianska poradňaDuševné vlastníctvoKOKSOSociálne siete verzus základné ľudské práva a slobodyO násĽudiaFinancovaniePublikácie a prednáškyČo pre Vás robíme?Prehľad prípadovNewsletterArchívMicroBlogKontakt	Slobodné licencie, EISi návrh novely AutZ	EISi predstavuje návrh na novelizáciu autorského zákona, ktorý by mal umožniť riadne fungovanie slobodných licencií aj na Slovensku (napr. licencie GPL, Creative Commons, a pod.).
Súčasný autorský zákon totiž trestá neplatnosťou akúkoľvek licenciu, ktorá je uzatvorená v inej ako písomnej forme alebo, ktorá je uzatvorená medzi neprítomnými.
Čítať ďalej: Slobodné licencie, EISi návrh novely AutZ	Ústavný súd preskúma ústavnosť plošného sledovania občanov	Skupina poslancov Národnej rady SR podá zajtra podanie na Ústavný súd SR, v ktorom žiada aby bolo plošné monitorovanie obyvateľov Slovenskej republiky podľa zákona o elektronických komunikáciách vyhlásené za protiústavné.
Na základe zákona o elektronických komunikáciách sa uchovávajú informácie o každom telefonickom hovore, textovej správe, či emaily, ktorý je odoslaný, vrátane informácií o tom kto, kedy, s kým telefonoval, kde sa vtedy nachádzal, komu a odkiaľ posielal email, či textovú správu, aký telefón alebo službu použil a mnoho ďalších. Takéto sledovanie občanov zo strany štátu predstavuje citeľný zásah do súkromného života, keďže sa vykonáva bez ohľadu na bezúhonnosť alebo čestnosť obyvateľov. Z ukladaných informácií pritom podľa výskumov možno zistiť viac ako z obsahu komunikácie, ktorá je predmetom oveľa prísnejšie regulovaných odposluchov.
Čítať ďalej: Ústavný súd preskúma ústavnosť plošného sledovania občanov	Návrh na špecializáciu sudcov v oblasti práva duševného vlastníctva	Ministerstvo Spravodlivosti SR, Ministerstvo Kultúry SR a Úrad priemyselného vlastníctva SR sme oslovili s presným návrhom ako zlepšiť špecializáciu súdov a sudcov v oblasti práva duševného vlastníctva na Slovensku.
Dnešná úprava totiž až príliš zaťažuje súdy a podľa skúseností je i zlá pre kvalitu spravodlivosti doručovanej občanom a podnikateľom v týchto sporoch. Navrhujeme preto konkrétne kroky ako túto situáciu v oblasti špecializácie súdov zlepšiť.
Čítať ďalej: Návrh na špecializáciu sudcov v oblasti práva duševného vlastníctva	Naša odpoveď v rámci EÚ konzultácie ohľadom zodpovednosti na internete	Európska Komisia spustila verejnú konzultáciu ohľadom procedúr notifikácie a následného reagovania voči nelegálnemu obsah uloženému internetovými prostredníkmi (Public consultation on procedures for notifying and acting on illegal content hosted by online intermediaries). Na jej základe EISi zaslalo Európskej Komisii svoje pripomienky k pripravovanej novele smernice o elektronickom obchode.
Čítať ďalej: Naša odpoveď v rámci EÚ konzultácie ohľadom zodpovednosti na internete	Týždeň PDV	EISi, neuniverzitné centrum pre výskum práva duševného vlastníctva a informačných technológií, bude na jeseň 2012 spoločne s portálom Najprávo.sk organizovať špecializovaný týždeň plný tematiky práva duševného vlastníctva a informačných technológií.
Čítať ďalej: Týždeň PDV	EISi predkladá Ministerstvu kultúry návrh znenia mini-novely Autorského zákona	EISi pripravilo ako reakciu na stanovisko Ministerstva Kultúry SR krátky návrh novely Autorského zákona, ktorý má čo najelegantnejšie vyriešiť problém, ktorému čelila obec Pohorelá a obec Heľpa. Znenie návrhu pritom v podstate prinavracia § 81 ods. 6 AZ len jeho pôvodný účel, keď upresňuje, že na použitie voľných diel sa nevzťahuje oznamovacia povinnosť, a teda ani sankcia vo forme domnienky pre prípad jej nedodržania.
Čítať ďalej: EISi predkladá Ministerstvu kultúry návrh znenia mini-novely Autorského zákona	EISi spustilo projekt KOKSO - bude monitorovať kolektívnych správcov	Ako reakcia na správanie kolektívneho správcu SOZA, ktorý vyberá od obcí autorské odmeny za neautorské ľudové piesne, sme sa rozhodli spustiť projekt, ktorý bude od ľudí zbierať takéto a podobné praktiky organizácií kolektívnej správy. Projekt KOKSO - Kontrola Organizácií Kolektívnej Správy Občanmi - má za účel zbierať od ľudí praktické skúsenosti s dnešným (ne)fungovaním kolektívnej správy a na jej základe predstaviť reformu tohto inštitútu tak, aby sa mohla uplatniť v novom autorskom zákone v roku 2014." uviedol Martin Husovec, právnik a člen EISi.
Čítať ďalej: EISi spustilo projekt KOKSO - bude monitorovať kolektívnych správcov	EISi podalo podanie na Protimonopolný úrad SR vo veci obmedzenia súťaže Finančným riaditeľstvom SR	EISi dnes podalo podanie na Protimonopolný úrad SR vo veci protiprávneho obmedzovania súťaže Finančným riaditeľstvom SR. V podaní upozorňujeme Protimonopolný úrad na to, že Finančné riaditeľstvo pri implementácií aplikácií "eDane" a "eTax" spáchalo správny delikt podľa § 39 zákona č. 136/2001 Z.z. o ochrane hospodárskej súťaže (ZoOHS). Od Protimonopolného úradu žiadame riadne prešetrenie tohto správneho deliktu a následne aj uloženie pokuty pri vrchnej hranici 66 000 eur, s poukazom na to, že ide o niekoľko rokov trvajúci protiprávny stav.
Čítať ďalej: EISi podalo podanie na Protimonopolný úrad SR vo veci obmedzenia súťaže Finančným riaditeľstvom SR	Štát zanedbal otvorené štandardy, podnikateľ ho teraz žaluje	Slovenský podnikateľ EURA Slovakia, s.r.o. dnes podal na Krajskom súde v Banskej Bystrici správnu žalobu voči Finančnému riaditeľstvu SR. FRSR mu ani nie pred dvoma mesiacmi neoprávnene udelilo 11 pokút v celkovej výške 4.978,90 eur za to, že podal súhrnný výkaz na účely DPH papierovo a nie elektronicky. EURA Slovakia pritom objektívne nemohla podať výkaz elektronicky pretože, aplikácie štátu „eDane“ a „eTax“ sú zhotovené tak, aby ich bolo možné používať výlučne iba na produktoch jednej firmy na trhu. Technické riešenie totiž využíva také uzatvorené prvky, ktoré žiadna iná spoločnosť nemôže využívať. Podnikatelia, ktorí si teda zakúpili operačné systémy od iných firiem, nemohli predmetnú aplikáciu používať, a teda ani si splniť svoju zákonnú povinnosť. Správnu žalobu pripravil tím špecializovaných právnikov EISi a FSFE Legal.
Čítať ďalej: Štát zanedbal otvorené štandardy, podnikateľ ho teraz žaluje	Krajský súd: Prevádzkovateľ internetového fóra v zásade nezodpovedá za obsah diskusie	Sudkyňa Krajského súdu v Trenčíne, JUDr. Beáta Čupková, vydala včera veľmi zásadné rozhodnutie vo veci Stacho v Klub Strážov, o.z., ktoré sa týka zodpovednosti na internete za obsah poskytnutý tretími osobami (users generated content). Súd rozhodol, že prevádzkovateľ webovej stránky s nemoderovanou diskusiou v zásade nezodpovedá za obsah diskusie. Podľa hovorcu súdu „Prevádzkovateľ internetovej stránky nenesie zodpovednosť za anonymné príspevky používateľov a zásah do osobnostných práv nespôsobil.“ Pre avizované podanie opravných prostriedkov teraz rozhodnutie poputuje na Najvyšší súd SR, kde EISi podá amicus curiae.
Čítať ďalej: Krajský súd: Prevádzkovateľ internetového fóra v zásade nezodpovedá za obsah diskusie	Strana 5 z 7	ZačiatokPredch.1234567Nasl.Koniec	Language